Title: megafix_lim_TDS.pdf
Setting av flis Forfukting av flisene er ikke nødvendig, men kan likevel anbefales dersom det er mye støv på flisene. Flisene settes med et godt trykk slik at det oppnås god kontakt med limet. Ved normale temperaturer og fuktforhold har Megafix en åpentid på rundt 30 minutter. Ufordelaktige værforhold (sterk sol, tørr vind, høy temperatur etc.) eller sterkt sugende underlag kan redusere åpentiden til kun noen få minutter. Det er nødvendig å ha god kontroll med at produktet ikke danner skinn på overflaten under arbeidets gang. Legg derfor ikke ut for store områder om gangen. Dersom man får skinndannelse må det utlagte arealet trekkes ut på ny. Det må ikke tilsettes vann dersom limet danner skinn da dette istedenfor å fjerne skinnet,reduserer produktets heftegenskaper. Flisene kan justeres inntil 60 minutter ettersetting. Flis satt med Megafix må ikke vaskes eller utsettes for regn de første 24 timer. Tilsvarende må man sikre mot frost og sterk sol i minst 5-7 dager etter flissetting.